stanford-oval/wikipedia huggingface dataset:
Cluedo
Pelin kulku

Tehtävänä on ratkaista:
kuka murhasi tohtori Mustapippurin
millä aseella
missä huoneessa
Epäiltyjä vastaa kuusi pelikorttia, välineitä kuusi pelikorttia ja huoneita yhdeksän korttia. 
Kustakin ryhmästä otetaan sattumanvaraisesti ja kenenkään näkemättä yksi kortti. Nämä kolme korttia laitetaan piiloon, ja ne muodostavat ratkaisun.
Loput kortit jaetaan pelaajien kesken. Kukin pitää omia korttejaan piilossa. Jokainen heittää vuorollaan arpanoppaa ja pyrkii laudalla johonkin huoneeseen. Sinne päästyään hän saa kysyä haluamaansa epäiltyä, asetta ja sitä huonetta, jossa itse on (esimerkiksi Punakulta, tikari ja kirjasto). Lähinnä vasemmalla istuva pelaaja katsoo onko hänellä jokin kysytyistä korteista. Jos on, niin hän näyttää sen kysyjälle muilta piilossa ja vuoro vaihtuu. Jos ei, niin kysymys siirtyy seuraavalle ja tarvittaessa sitä seuraavalle.
Tällöin kysyjä saa tietää yhden kortin haltijan sekä mahdollisesti sen, että ensimmäisellä vastaajalla ei ollut niistä yhtäkään. Pelaaja, joka ei joutunut vastaamaan kysymykseen, tietää vastaavasti sen, että jollakin oli yksi kysytyistä korteista ja mahdollisesti sen, että ensimmäisellä vastaajalla ei ollut niistä mitään.
Näin peli etenee ja vähitellen pelaajille selviää kortit, jotka ovat muilla pelaajilla ja vastaavasti se, että tiettyä korttia ei ole kenelläkään. Kun pelaaja uskoo tietävänsä piiloon laitetut kortit, hän menee pelinappulallansa keskelle pelilautaa (jossa piilotetut kortit ovat), ilmoittaa julkisesti arvionsa ja saa katsoa piilossa olevat kortit. Jos arvaus oli oikein, niin voittaja on selvillä ja peli päättyy. Jos ei, niin väärin arvannut lakkaa itse pelaamasta (hän vastaa kuitenkin edelleen kysymyksiin) ja muut jatkavat.
On hyvin tärkeää kuunnella kysymykset tarkasti ja kirjata ylös vastaukset. Niiden toistuva analyysi sekä omien kysymysten tarkka harkinta ovat oleellisia ratkaisun keksimisessä. Saattaa myös esimerkiksi kannattaa sisällyttää omaan kysymykseen jokin omassa kädessä oleva kortti, jolloin vastaajien on pakko näyttää halutun ryhmän kortti.
Versiot

Cluedon pitkän historia varrella on uusia päivitettyjä pelejä julkaistu aina silloin tällöin. Uusin Cluedo-versio on julkaistu vuonna 2023.
On olemassa esimerkiksi Cluedo Jr, jossa murhan sijaan selvitetään kadonneen koiran arvoitusta. Eräs uusi versio on myös Cluedo Liars -versio, joka toimii muuten samalla tavalla kuin Cluedo, paitsi mukana on valehtelun mahdollistavia kortteja, ja pelaajien pitää esittää etteivät he valehtele.
Myös Escape room -tyylisiä lautapelejä on tehty kaksi:  Petos Mustolankartanossa ja  Ryöstö museossa.
Cluedo on myös mahdollista saada tietokoneelle tai mobiilipuhelimeen. Tietokoneelle Cluedon voi hankkia Steam-videopelinjakelupalvelusta ja puhelimelle App Storesta tai Google Playsta. Sovellus on kuitenkin maksullinen.
Elokuva

13.12.1985 sai ensi-iltansa lautapeliin perustava elokuva.
Elokuva seuraa lautapelin lähtökohtia: pelin hahmot saapuvat Herra Mustapippurin kartanoon illalliselle, ja jossain vaiheessa iltaa Herra Mustapippuri kuolee. Joukko vieraita yrittää selvittää kuka murhan teki.
Elokuvaan on kuitenkin lisätty kuuden tutun hahmon lisäksi Hovimestari Wadsworth, Sisäkkö Yvette ja Kokki Mrs Ho Mustapippurin kartanon palveluväeksi ja oleellisiksi hahmoiksi juonen kannalta.
Cluedo-elokuvassa on kolme vaihtoehtoista loppua. Se kuvastaa sitä, että Cluedoa pelatessa ei aina tule sama ratkaisu. Kun elokuva julkaistiin, eri teatterit näyttivät eri lopetusta eri esityksissä aiheuttaen ihmisten välillä keskustelua ja hämmennystä, kun muut kertovat juonen olevan erilainen kuin toinen.
Kolme vaihtoehtoista loppua ja se, ettei tiennyt minkä lopun tulee näkemään on syy siihen, miksi elokuva ei menestynyt kovinkaan hyvin, vaikka Cluedo on ollut aina tunnettu lautapeli. Vuosien varrella elokuva on kuitenkin saanut kulttielokuvan maineen, eli sillä on hyvin pieni mutta sitoutunut fanikunta, joka nauttii elokuvasta ja saattaa katsoa sen useamman kerran ilman kyllästymistä, ja saattavat osata sen alusta loppuun ulkoa.
Aiheesta muualla

Cluedo.com
https://cluecluedo.fandom.com/wiki/Clue_(board_game)
https://en.wikipedia.org/wiki/Cluedo
FRF

FRF voi tarkoittaa seuraavia:
FRF, Ranskan frangin valuuttatunnus
FRF, Finn Rescue Force, suomalainen kansainväliseen pelastustoimintaan koulutettu komennuskunta
FRF, Suomen Romanifoorumi - Fintiko Romano Forum
FRF, FurReal Hasbron lelu
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”FRF”, voi hakea sivunnimihaulla, laajalla sivunnimihaulla tai tekstihaulla.
Element (täsmennyssivu)

Wikisanakirjassa on tähän liittyviä sananselityksiä:   ja .
Element tarkoittaa seuraavia asioita:
Tietotekniikka

Element on New Vectorin rekisteröimä tavaramerkki, jota käytetään seuraavissa:
Element, New Vectorin kehittämät avoimen lähdekoodin pikaviestinasiakasohjelmat
Element Matrix Services, New Vectorin Matrix-isännöintipalvelu, jota myydään erilaisina palvelupaketteina
Muut

Element Skateboards, yhdysvaltalainen rullalautavalmistaja
Honda Element, Hondan crossover-automalli.
Lähde

↑  Element | Copyright policy element.io. Viitattu 7.5.2022.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Element”, voi hakea sivunnimihaulla, laajalla sivunnimihaulla tai tekstihaulla.
Emilie Flygare-Carlén

| Emilie Flygare-Carlén |
| --- | --- |
 Emilie Flygare-Carlén
Henkilötiedot
Syntynyt: 8. elokuuta 1807 Strömstad, Ruotsi
Kuollut: 5. helmikuuta 1892 (84 vuotta) Tukholma, Ruotsi
Kansalaisuus:  Ruotsi
Ammatti:  kirjailija
Kirjailija
Äidinkieli: ruotsi
Tuotannon kieli: ruotsi
Pääteokset:  Ett köpmanshus i skärgården
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
Emilie Flygare-Carlén (o.s. Smith; 8. elokuuta 1807 Strömstad − 5. helmikuuta 1892 Tukholma) oli ruotsalainen kirjailija. Hänen skotlantilaissyntyinen isänsä Rutger Smith oli kauppias.
Flygare-Carlén avioitui 1827 piirilääkäri A. Flygaren kanssa, jäi leskeksi 1833, meni 1834 kihloihin nuoren lakimiehen J. R. Dalinin kanssa, ja tämän kuoltua tapaturmaisesti avioitui 1841 J. G. Carlénin kanssa, joka oli iloluontoinen juhlija ja jonka velkoja hän makseli. Oleskellessaan Ruotsissa 1839−1842 J. V. Snellman kuului Carlénin läheiseen seurapiiriin.
Kirjailijatoimensa Carlén aloitti 1838 julkaisemallaan romaanilla Valdemar Klein. Se on selkkausromaani, jolla ei ole sanottavaa merkitystä, mutta on sujuvasti kirjoitettu. Se saavutti menestystä ja rohkaisi kirjailijaa jatkamaan. Carlénin romaanituotanto on runsas. Hänen ensimmäisen kehityskautensa romaaneista on mainittavin Skjutsgossen (1841, 2 osaa), joka kuvaa köyhän ja rappeutuneen aatelissuvun jäsenen kärsimyksiä ja joka oli suunnattu säätyennakkoluuloja vastaan. Vuonna 1842 hän julkaisi rikosromaanin Rosen på Tistelön, joka samalla on Carlénin ensimmäinen saaristoromaani. Carlénin myöhäisemmistä romaaneista mainittavia ovat Paul Värning (1844), En natt vid Bullarsjön (1847), joka herätti suurta huomiota, sillä se ruoski ulkokultaisuutta. Carlén piti kuusi vuotta taukoa kirjoittamisesta, sillä hän suri lahjakkaan poikansa, filosofian tohtori Edvard Flygaren kuolemaa. Vasta 1859−1860 hän taas julkaisi suuren rannikkoaiheisen romaaninsa Ett köpmanshus i skärgården, joka on hänen parhaimpia tuotteitansa. Carlén lahjoitti omaisuuttaan hyväntekeväisyystarkoituksiin ja stipendirahastoihin.
Carlénin romaaneille on ominainen rikas mielikuvitus, kekseliäisyys, tapausten taitava ryhmitys ja juonen luonteva ohjaus. Lisäksi hänellä oli huomattava realistinen kuvauskyky, joka monessa kohdin ennustaa myöhäisempää naturalismia. Hänen romaaninsa on käännetty useille kielille.
Suomennetut teokset

Morsian (Bruden på Omberg), suom. Antti Rytkönen, Karisto, 1916
Ei koskaan liian myöhään, suom. Hanna Piirinen, Kustannusoy. Kirja 1916. Sarja: 50 pennin kirjasto, n:o 44.
Elämän polulla, suom. Hanna Piirinen, Kustannusoy. Kirja 1916 Sarja. 50 pennin kirjasto, n:o 41
Estrid, suom. Hanna Piirinen, Kustannusoy. Kirja 1916
Salassa maailmalta: romaani, suom. Eero Alpi, Karisto, 1916
Laakson perhe (Familjen i dalen), U. W. Walakorpi, Karisto, 1916
Kreivittären mielioikku, suom. Hanna Piirinen, Kustannusoy. Kirja 1916
Tulevaisuudenunelmia, Tuovi Halla, Karisto, 1917
Onnellinen pari, suom. Hanna Piirinen, Kustannusoy. Kirja 1917
Ohdakesaaren ruusu: kertomus Länsisaaristosta (Rosen på Tistelön), Aukusti Simelius, Karisto, 1919
Amiraalin toinen avioliitto, Kirja 1924. Sarja: Helmisikermä, n:o 21.
Toiselle luvattu (Valdemar Klein), suom. Rob. A. Seppänen, Karisto, 1928
Saariston tyttäret (Ett köpmanshus i skärgården), suom. Kaarina Jaatinen, Karisto, 1977
Aiheesta muualla

Kuvia tai muita tiedostoja aiheesta Emilie Flygare-Carlén Wikimedia Commonsissa
Destroy All Humans!

| Destroy All Humans! |
| --- | --- |

Kehittäjä:  Pandemic Studios
Julkaisija:  THQ THQ Nordic (PS4, XBO)
Jakelija:  PlayStation Store, Microsoft Store ja PlayStation Now
Ohjaaja:  Brad Welch
Tuottaja:  Gordon Moyes
Käsikirjoittaja:  Tom Abernathy
Säveltäjä:  Garry Schyman
Pelisarja:  Destroy All Humans!
Julkaistu:  NA 21. kesäkuuta 2005EU 24. kesäkuuta 2005
Lajityyppi:  toimintaseikkailu
Pelimuoto:  yksinpeli
Ikäluokitus:  PEGI: 12 ESRB: T  Virheellinen ESRB-arvo
Alusta:  PlayStation 2, Xbox
Jakelumuoto:  DVD
Lisää peliartikkeleitaVideopelien teemasivulla
Infobox OK     : 
Destroy All Humans! on Pandemic Studiosin kehittämä ja THQ:n julkaisema toimintaseikkailupeli. Peli on julkaistu vuonna 2005 PlayStation 2 ja Xbox -alustoille.
Cryptosporidium 137 (lyhyesti Crypto) on kuvitteellinen avaruusolio. Hän on Furon-nimisen rodun edustaja kotoisin Gorta-planeetalta. Crypto on 137 kloonisoturi jolla on ilkeä huumorintaju sekä herkkä liipaisinsormi. Hänen tehtävänsä on kerätä DNA:ta Furoneille että uusia klooneja voidaan tehdä. Jos hän kuolee luodaan klooni joka on identtinen hänen kanssaan. Destroy All Humans! 2:n mukaan hän kuolee jossain vaiheessa pelejä ja hänen seuraajansa on 138.
Pelin ajan häntä neuvoo hänen ylikomentajansa, tiedemies Orthopox 13. Hän myös kehittää Cryptolle aseita ja päivityksiä ja antaa hänen käyttää Furonien tiedustelualusta eli Ufoa.
Juoni

Peli alkaa alkuvideosta, jossa ufo lentää yhdysvaltojen armeijan laukaisualueelle samaan aikaan, kun rakettia ollaan laukaisemassa. Ufo putoaa ja sitä lentävä Cryptosporidium 136 kuolee. Seuraavassa kohtauksessa Orthopox 13 moittii Cryptosporidium 137 tämän aiemman kloonin tunaroinnista ja päättää jatkaa DNA:an tutkimista ja lähettää Crypton uudelleen maapallolle. Niinpä emoalus lentää lähelle maapalloa, Yhdysvaltojen yläpuolelle.
Ensimmäiseksi Crypto laskeutuu tiedustelemaan maaseudulle, missä hänestä tehdään havaintoja ja ilmoitus poliisille, selviää että ihmiset kantavat aivoissaan runsaasti furonien tarvitsemaa DNA:ta. Pian tämän jälkeen Crypto menee Rockwellin pikkukylään, jossa hän naamioituu kylän pormestariksi ja rauhoittaa ufohavainnoista pelästyneet kansalaiset.
Crypto matkaa rannikolla sijaitsevaan Santa modestan kylään, jossa hän selvittää armeijan alue 42 sijainnin, tappaa kylän pormestarin ja säätää radiotornit lähettämään ihmiset hypnotisoivia radioaaltoja. Kohta Orthopox ja Crypto saavat tietää hallituksen alienin vastaisesta Majestic 12-järjestöstä. Crypto Matkaa alueelle 42 ja tuhoaa edellisen klooninsa ruumiin ja tämän lautasen hylyn. Sitten hän tuhoaa sotilastukikohdan ydinpommilla. Crypto myös tappaa kenraali Armquistin ja muut kenraalit Unionin kaupungissa, Armquistin järjestämässä kokouksessa ja salamurhaa presidentti Huffmanin.
Lopulta Crypto tapaa Majestic 12-järjestön johtajan, Silhouetten, jonka tappaa tuhottuaan tämän jättiläisrobotin. Lopuksi Crypto muuntautuu presidentti Huffmaniksi ja pitää medialle puheen, jossa vakuuttaa ettei alieneita ole vaan kaikki on kommunistien aikaansaanosta. Crypto presidentin hahmossaan kertoo että kommunistit on lyöty ja kaikki on hyvin, mutta käskee ihmisten käydä uusissa testilaitteissa, jotka tosiasiassa keräävät ihmisiltä DNA:ta ja lähettävät sitä emoalukseen.
Hahmot

Päähenkilöt
Cryposporidium 136. Cryptosporidium 137:ä edeltävä klooni, joka kuoli armeijan alue 42, ufon pudottua maahan. Crypton kloonin 137 saapuessa alueen 42 tutkimuslaboratoriolle, crypto 136 makasi leikkauspöydällä kuolleena. Klooni tuhoutui lopullisesti, kun Crypto tuhosi sen ja loput todisteet furoneista.
Cryptosporidium 137. Pelin päähenkilö. Ironinen ja hieman häijy furoni, joka pitää maan naisista, mutta vihaa muita ihmisiä.
Orthopox 13. Tuttavallisesti Pox on Crypton ylikomentaja ja innokas tiedemies. Taktinen nero ja häijy furoni, joka alun perin etsi ja löysi (tai Crypto löysi) maa-planeetan. Furonien keisari Meningitis on antanut DNA:a keräyksen ja toimituksen Gortalle hänen vastuulleen. Pox vihaa monia ihmisiä yhtä paljon, kuin Crypto, mutta arvostaa korkea-älyisiä ihmisiä.
Kenraali Armquist. Yhdysvaltojen armeijan johtaja ja aluksi Crypton ja Poxin pahin vihollinen. Kova sotilas, joka vihaa furoneita yhtä paljon, kuin he häntä, Armquist oli läsnä kun raketti laukaistiin ja ufo putosi taivaalta. Kun Crypto oli räjäyttänyt alue 42, Armquist piti kenraalien välisen kokouksen Unionin kaupungissa, Armquist yritti saada muut kenraalit vakuutettua, että alieneita on olemassa. Crypton piti naamioitua yhdeksi kenraaleista ja tappaa Armquist, tämä kuitenkin vältti ensimmäisen yrityksen ja meni jättiläismäisen robotin sisälle. Crypto tuhosi robotin ja lyhyen keskustelun jälkeen ampui Armquistin Disintegrator Raylla.
Silhouette. Majestic 12-järjestön vallanhimoinen johtaja. Pitkään annetaan ymmärtää, että hän on mies, mutta kun Crypto lopulta tapaa hänet, paljastuukin että hän on nainen. Pelin lopussa Crypton täytyy tuhota Silhoutten jättiläisrobotti, jonka jälkeen hän jahtaa Silhouttea tämän päämajaan. Kun Silhoutte on voitettu tämä on vielä hengissä ja sanoo majestic-järjestön olevan kaikkialla ja kysyy Cryptolta, että luuleeko tämä Amerikan olevan maan ainoa sivilisaatio, Crypto vastaa että moni amerikkalainen tuntuu ajattelevan niin ja lopuksi tallaa jalkansa Silhoutten pään päälle.
Sivuhenkilöt
Presidentti Huffman. Yhdysvaltojen presidentti. Pelin yhdessä viimeisimmistä tehtävistä Huffman pitää salamurhata. Hänet ja kaikki silminnäkijät täytyy tappaa hänen pitäessään puhetta, myöhemmin Silhouette ottaa Huffmanin aivot ja laittaa ne jättiläisrobottinsa sisälle. Kukaan ei kuitenkaan tiennyt, oliko presidentti elossa vai ei ja tätä hyväksi käyttäen Crypto naamioitui Huffmaniksi ja ryhtyi presidentiksi.
Uninen Ernst. Majestic-järjestön tiedemies ja kuuluisa henkilö telkkarista. Keksi tavan hypnotisoida ihmiset radioaaltojen avulla, Crypto tappaa hänet saatuaan selville hänen keksinnöstään.
Pormestarit. Pelissä on kaksi pormestaria: Rockwellin ja Santa modestan pormestarit. Molemmat liittyvät pelin juoneen. Crypton täytyy tappaa ja naamioitua Rockwellin pormestariksi ja vakuuttaa Rockwelliläiset ettei ufohavainnoista kannata huolestua. Santa modestan pormestari täytyy tappaa räjäyttämällä tämän auto, silloin kun hän on sen sisällä.
Miss Rockwell. Rockwelliläinen nainen, joka täytyy kaapata varhaisessa vaiheessa peliä.
Aseet

Zap-O-Matic. Furonien armeijan pääase sekä tehokas lainvalvojien ase.Pelissä ase ampuu sähkösäteen kohteeseen ja sähköttää sen.Säde kuitenkin kestää vain sen verran kuin aseessa on virtaa ilman latausta.Päivittämällä sitä Orthopoxin laboratoriossa SE voi toimia moneen kohteeseen kerrallaan.Kun kohde on kuollut se lentää ilmaan ja pyörähtää kun säde osuu siihen.
Disintegrator Ray. Suunnilleen samankokoinen kuin Zap-O-Matic mutta erimuotoinen.Aluksi se pitää 15 ammuksen lippaan joista jokainen on täynnä tiheätä plasmaa, joka osuessaan orgaaniseen kohteeseen poltaa lihat luista ja tuhoaa sen.Se on tehokkaampi kuin Zap-O-Matic paitsi ihmisiin myös ajoneuvoihin ja jo muutama osuma yleensä tuhoaa kohteen. Päivityksillä se voi ampua kaksi tai kolme ammusta kerralla.Kun ammuttu ihmisistä ei jää mitään jäljelle eli et voi saada DNA:ta jota käytetään ensimmäisesä pelissä rahana päivityksiin.
Anal Probe. Tämä ase on saatavilla alusta lähtien. Se ampuu vihreää mönjää sisältävän pallon joka osuessaan laittaa kohteen juoksemaan ja aiheuttaa pään räjähdyksen ja mahdollistaa aivojen keräämisen. Se on koko pelin pienin ase. Tehdäksesi näin se pitää ladata täyteen tai ampua monia kertoja.
Ion Detonator. Koko pelin tehokkain ase. Se ampuu kranaatin jonka voit itse räjäyttää tai odottaa että se räjähtää 10 sekunnin päästä tuhoten kaiken orgaanisen ja usein tuhoamalla ajoneuvot. Se pystyy myös vahingoittamaan Cryptoa jos hän on lähellä.
Jatko-osa

Pelille on ilmestynyt myös jatko-osa Destroy All Humans! 2.
Aiheesta muualla

Destroy All Humans! MobyGamesissa (englanniksi)
Dynamo & Son

Dynamo & Son oli helsinkiläinen vuonna 1989 perustettu mainostoimisto, joka toimi aluksi nimellä Etelä-Helsingin Dynamo. Vuonna 1995 se yhdistyi Tarvonen & Taajaranta Oy:n kanssa Kaisaniemen Dynamo Oy:ksi, vuodesta 2003 vuoteen 2014 yritys toimi nimellä Dynamo Advertising Oyja vuonna 2014 yritys yhdistyi SON Helsinki Oy:n kanssa Dynamo & Son Oy:ksi. Dynamo työllisti 2018 noin 25 henkeä. Dynamo & Son hakeutui konkurssiin vuonna 2020.
Etelä-Helsingin Dynamon perustivat 1989 copywriter Vesa Kujala ja graafinen suunnittelija Ilkka Kärkkäinen. Vuonna 1994 osakkaiksi tulivat myös graafinen suunnittelija Mikko Tarvonen ja copywriter Reijo Taajaranta. Yhtiön nimeksi tuli Kaisaniemen Dynamo, joka viittasi uuteen sijaintiin Helsingin Vuorikadulla. Viime vuosinaan yhtiö toimi Kaikukadulla Sörnäisissä.
Dynamo ja Dynamo & Son kuuluivat Vuoden huiput, Effie ja AdProfit -kilpailuissa useimmin palkittuihin mainostoimistoihin. Yhtiön tunnetuimpiin ja palkituimpiin töihin lukeutuvat VR-Yhtymän Kivimiehet -mainossarja sekä kampanjat Kekkilälle, Raha-automaattiyhdistykselle, Tallinkille, Arabialle, Neloselle, Terveystalolle ja Syöpäsäätiön Roosa nauhalle.
Dynamo & Sonin toimitusjohtajana toimi marraskuusta 2018 lähtien Anna Holtari. Yhtiö hakeutui ja asetettiin konkurssiin maaliskuussa 2020.
Dynamon Pieni suomalainen kirjakerho

Vuodesta 1995 Dynamo / Dynamo & Son kustansi omaa liikelahjakäyttöään varten suomalaisten kirjailijoiden aiemmin julkaisemattomia tekstejä pienipainoksisena, numeroituja kappaleita sisältävänä kirjasarjana. Pieneksi suomalaiseksi kirjakerhoksi nimetyssä sarjassa ovat ilmestyneet seuraavat teokset:
Anja Kauranen: Angela, 1995
Joni Skiftesvik: Kesäyö, 1996
Daniel Katz: Ihmeparantajan isä, 1996
Jari Tervo: Jussina, 1997
Kari Hotakainen: Pariskunta, pukki ja pieni mies, 1997
Riikka Takala: Islantilaisia banaaneja, 1998
Juice Leskinen: Kuusi kuusisonettia, 1998
Anna-Leena Härkönen: Musta Enkeli, 1999
Kreetta Onkeli: Eräs perhe joulukuussa, 1999
Hannu Raittila: Knööli, 2000
Hannu Mäkelä & Kristiina Louhi: Niin kuin kaikki vasta alkaisi, 2000
Esa Kero: RantaKatti, 2001
Pirjo Hassinen: Mestarin pieni joulutarina, 2001
Seppo Ahti: Kun ammuin marsun, 2002
Kaari Utrio: Ruusulamppu, 2002
Hans Välimäki: Kahden tähden keittokirja, 2003
Antti Tuuri: Mitä lampaille tapahtui, 2003
Kauko Röyhkä: Jari ja Mari, 2004
Juha Seppälä: Ovella, 2004
Reijo Mäki: Juhannus 2035, 2005
Leena Lehtolainen: Kolme Joosefia, 2005
Tuomas Kyrö: Seitsemän, 2006
Leena Lander: Ongelmajäte, 2006
Sinikka Nopola: Kuusi kuolemansyntiä, kuusi Tuulikkia, 2007
Mari Mörö: Nuuka, pihi, itara, 2007
Bo Carpelan: I drömmens rum / Unen huoneissa, 2008
Sofi Oksanen: Yläkerran nainen, 2008
Mikko Rimminen: Väärän kuninkaallisen päivä, 2009
Petri Tamminen: Ennen kuin kevät voi tulla, 2009
Seppo Laurell: Majakka keskellä ei mitään, 2010
Matti Hagelberg: Tämän kuun 14. päivä, 2010
Olli Jalonen: Hummien matka, 2011
Katja Kallio: Pallopäävalaat, 2011
Katja Kettu: Aatoksi kotiin, 2012
Matias Riikonen: Kiertorata, 2012
Mato Valtonen: Suomen laki, 2013
Ilkka Kärkkäinen: hashtaghelsinki, 2014
Erik Bruun (toim. Vesa Kujala): EBXC, 2015
Paula Noronen: Kadonneen kinkun arvoitus, 2016
Joonas Rinta-Kanto: Mitä helvettiä on rosolli? - tutkielma, 2017
Aiheesta muualla

Erään mainostoimiston tarina, Dynamon historiikki verkossa
Dynamoson-blogi
Erkki Hirvelä

Erkki Eljas Hirvelä (17. kesäkuuta 1937 Jämsä – 16. kesäkuuta 2020 Jämsä) oli suomalainen taidemaalari.
Hirvelän vanhemmat olivat maanviljelijä Eljas Hirvelä ja sairaanhoitaja Aino Mäntyoja. Hänen ensimmäinen puolisonsa (1960–1984) oli Inger Sandholm ja toinen vuodesta 1990 oli Päivi Katriina Värelä.
Hirvelä kävi Suomen Taideakatemian koulun 1958–1961, ensimmäisen kerran hänen teoksiaan oli esillä näyttelyssä Jämsässä vuonna 1958. Hirvelä osallistui useisiin yhteis- ja ryhmänäyttelyihin kotimaassa ja ulkomailla, samoin kuin piti yksityisnäyttelyitä. Hänen teoksiaan on muun muassa Amos Andersonin taidemuseossa, Porin taidemuseossa, Wäinö Aaltosen museossa, Oulun taidemuseossa ja Keski-Suomen museossa, samoin kuin eri kaupunkien, yritysten ja yksityisten taidekokoelmissa. Hirvelä toimi monissa alansa yhdistyksissä ja järjestöissä, hän oli muun muassa Valtion kuvataidetoimikunnan jäsen 1975–1977 ja Suomen Taidemaalariliiton puheenjohtaja 1986–1992.
Aiheesta muualla

Erkki Hirvelän muistokirjoitus Helsingin Sanomissa.
Emil Lask

Emil Lask (25. syyskuuta 1875 Wadowice – 26. toukokuuta 1915 Turza Mała) oli saksalainen uuskantilainen filosofi, joka kuului Badenin koulukuntaan. Hän oli Heinrich Rickertin oppilas. Lask kuoli ensimmäisessä maailmansodassa melko lähellä syntymäpaikkaansa.
Lask oli yksi 1800-luvun omintakeisempia filosofeja. Hänen vaikutuksensa on ulottunut hänen oppilaansa Eugen Herrigelin lisäksi muun muassa oikeusfilosofi Gustav Radbruchiin, Georg Lukácsiin sekä nuoreen Martin Heideggeriin, joka opiskeli myös Rickertin kanssa Freiburgissa ennen kuin seurasi Edmund Husserlia.
Teoksia

Fichtes Idealismus und die Geschichte (väitös, 1902)
Rechtsphilosophie (habilitaatio, 1905)
Die Logik der Philosophie und die Kategorienlehre (1911)
Die Lehre vom Urteil (1912)
Freddie Young

Frederick A. "Freddie" Young OBE (9. lokakuuta 1902 – 1. joulukuuta 1998) oli brittiläinen elokuvaaja.
Lontoossa syntyneen Youngin aktiivinen ura kesti yli puoli vuosisataa. Hänen tunnetuimpia kuvauksiaan ovat Arabian Lawrence (1962), Tohtori Živago (1965) ja Ryanin tytär (1970), joista kukin toi hänelle Parhaan kuvauksen Oscar-palkinnot. Jokaisen edellä mainituista ohjasi David Lean.
Young oli vuosina 1927–1963 naimisissa Marjorie Gaffneyn ja vuosina 1964–1998 Joan Morduchin kanssa. Hän kasvatti kolme lasta, ja hänestä tehtiin OBE vuonna 1970. Hän kuoli Lontoossa 96 vuoden ikäisenä.
Erkki Hytti

Erkki Aleksander Hytti (9. syyskuuta 1923 Viipuri – 20. marraskuuta 2011) oli suomalainen peruskoulun opettaja ja sotakirjailija, joka on käyttänyt nimimerkkiä Saska.
Hytti pääsi ylioppilaaksi ja valmistui opettajaksi Turun opettajakorkeakoulusta.
Teoksia

Virolahden Sammon 50-vuotishistoriikki 1913-1963. Maaseudun kirjapaino,  Hamina 1963
Uuno Klami ihmisenä ja säveltäjänä, teoksessa Säästöpankki Haminassa 135 vuotta, Kaakkois-Kymen aluesäästöpankki, Hamina 1987
Virojoen vapaaehtoinen palokunta 100 vuotta. Virojoen VPK, Virolahti 1997
Kolmas joukkue. WSOY 1995
Virolahden vapaaehtoinen Palokunta 100 vuotta. Painokotka 1997
Veriset satulat : ratsuväki iskee Ääniselle. E. Hytti, Virolahti 2000
Kohtalon hetket : erään sodan loppu. EW-kustannus, Helsinki 2008
Enok Rytkönen

Enok Aron Rytkönen (5. maaliskuuta 1874 Kontiolahti – 1. kesäkuuta 1960 Hämeenlinna) oli suomalainen kirjakauppias, harrastajavalokuvaaja ja lasten kuvakirjojen tekijä ja kääntäjä. Hän toimi myös valokuvaajana.